DEĊIŻJONI TAL-KUNSILL
tat-13 ta Marzu 2006
dwar l-adeżjoni tal-Komunità għar-Regolament Nru 55 tal-Kummissjoni Ekonomika għall-Ewropa tan-Nazzjonijiet Uniti dwar dispożizzjonijiet dwar l-approvazzjoni ta' komponenti ta' igganċjar mekkaniċi ta' taħlit ta' vetturi
(Test b'relevanza għaż-ŻEE)
(2006/444/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi il-Komunita' Ewropea,
Wara li kkunsidra d-Deċiżjoni tal-Kunsill 97/836/KE tas-27 ta' Novembru 1997 bil-ħsieb ta' l-adeżjoni tal-Komunità Ewropea mal-Ftehim tal-Kummissjoni Ekonomika għall-Ewropa tan-Nazzjonijiet Uniti dwar l-adozzjoni ta' preskrizzjonijiet tekniċi uniformi għall-vetturi bir-roti, tagħmir u partijiet li jistgħu jitqgħiedu u/jew jintużaw fuq vetturi bir-roti u l-kundizzjonijiet għat-tagħrif reċiproku ta' l-approvazzjonijiet mogħtija fuq il-bażi ta' dawn il-preskrizzjonijiet (“Ftehim ta' l-1958 Rivedut”) (1), u b'mod partikulari l-Artikolu 3(3) u t-tieni inċiż ta' l-Artikolu 4(2) tiegħu,
Wara li kkunsidra l-proposta mill-Kummissjoni,
Wara li kkunsidra l-kunsens tal-Parlament Ewropew (2),
Billi:
(1)
Ir-rekwiżiti standardizzati tar-Regolament nru 55 (3) dwar dispożizzjonijiet dwar l-approvazzjoni ta' komponenti ta' igganċjar mekkaniċi ta' taħlit ta' vetturi għandhom l-għan, li jneħħu l-ostakli tekniċi fil-kummerċ f'vetturi bejn il-Partijiet Kontraenti filwaqt li jiżgura livell għoli ta' sigurtà fit-tħaddim tal-vetturi.
(2)
Ir-Regolament Nru 55 ma kienx inkluż fl-Anness II tad-Deċiżjoni 97/836/KE għaliex ma kienx konformi mat-talbiet u speċifikazzjonijiet tekniċi Komunitarji waqt l-adeżjoni tal-Komunità mal-Ftehim Rivedut ta' 1958.
(3)
Fid-dawl ta' l-emendi li saru wara, ir-Regolament Nru 55 għandu jkun inkorporat fis-sistema Komunitarja għall-approvazzjoni tat-tip ta' vetturi b'mutur.
IDDEĊIEDA KIF GEJ:
Artikolu 1
1. Il-Komunità għandha tapplika r-Regolament Nru 55 tal-Kummissjoni Ekonomika għall-Ewropa tan-Nazzjonijiet Uniti dwar disposizzjonijiet dwar l-approvazzjoni ta' komponenti ta' igganċjar mekkaniċi ta' taħlit ta' vetturi.
2. It-test tal-Ftehim huwa mehmuż ma' din id-Deċiżjoni.
Artikolu 2
Ir-Regolament Nru 55 għandu jiġi nkorporat fis-sistema Komunitarja ta' l-approvazzjoni tat-tip tal-vetturi bil-muturi.
Artikolu 3
Il-Kummissjoni għandha tinnotifika lis-Segretarju Ġenerali tan-Nazzjonijiet Uniti b'din id-Deċiżjoni.
Magħmula fi Brussel, it-13 ta' Marzu 2006.